**AIŠKINAMASIS RAŠTAS**

**SAVIVALDYBĖS TARYBOS SPRENDIMO projektui**

**„DĖL KLAIPĖDOS MIESTO SAVIVALDYBĖS VISUOMENĖS SVEIKATOS STEBĖSENOS 2015 METŲ ATASKAITOS PATVIRTINIMO‘**

1. **Sprendimo projekto esmė, tikslai ir uždaviniai.**

Klaipėdos miesto tarybos sprendimu siūloma patvirtinti Klaipėdos miesto savivaldybės visuomenės sveikatos stebėsenos 2015 m ataskaitą (toliau – Ataskaita). Parengtoje ataskaitoje įvertinti bendruomenės sveikatos stebėsenos rodikliai ir juos įtakojantys rizikos veiksniai, išanalizuotos prioritetinės visuomenės sveikatos kryptys, teikiami siūlymai sveikatos rodikliams gerinti.

**2.  Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės visuomenės sveikatos stebėsenos 2015 m. ataskaita parengta vadovaujantis Lietuvos Respublikos visuomenės sveikatos stebėsenos (monitoringo) įstatymo 10 straipsniu ir Lietuvos Respublikos Sveikatos apsaugos ministro 2014 m. gruodžio 19 d. įsakymu Nr. V-1387 „Dėl Lietuvos Respublikos Sveikatos apsaugos ministro 2003 m. rugpjūčio 11 d. įsakymo Nr. V-488 „Dėl bendrųjų savivaldybių visuomenės sveikatos stebėsenos nuostatų patvirtinimo“ pakeitimo“. Šiuo įsakymu patvirtintų Bendrųjų savivaldybių visuomenės sveikatos stebėsenos nuostatų 6.3. ir 6.4. punktai įpareigoja Savivaldybės administracijos direktorių organizuoti savivaldybės visuomenės sveikatos stebėsenos ataskaitos projekto, suderinto su savivaldybės gydytoju, pristatymą savivaldybės tarybai ir visuomenei ir pateikti Higienos institutui Savivaldybės tarybos patvirtintą savivaldybės visuomenės sveikatos stebėsenos ataskaitą iki kiekvienų metų gegužės 1 d.

**3. Kokių rezultatų laukiama.**

Pagal LR Sveikatos apsaugos ministro įsakymu patvirtintą formą parengta Ataskaita suteikė galimybę unifikuotai įvertinti visuomenės sveikatos rizikos veiksnių ir bendruomenės sveikatos būklės pokyčius bei pateikti rekomendacijas visuomenės sveikatos gerinimui. Kadangi savivaldybės gyventojų sveikatos stebėsenos rodiklius, patenkančius į prasčiausių savivaldybių kvintilių grupę (raudonoji zona), įtakoja ne tik sveikatos priežiūrą vykdančių įmonių veikla, savivaldybės sprendimais siektina bendruomenės sveikatos stebėsenos rodiklius gerinti, aktyvinant ar šalinant visų šiuos rodiklius įtakojančių sektorių ir veiksnių veiklą.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti Savivaldybės biudžeto lėšos nereikalingos.

**7. Galimos teigiamos ar neigiamos sprendimo priėmimo pasekmės.**

Vadovaudamasi teisės aktų nustatyta tvarka Savivaldybė atsiskaitys Lietuvos Respublikos sveikatos apsaugos ministerijai už Klaipėdos miesto savivaldybės vykdomą visuomenės sveikatos stebėseną. Siekiant išvengti neigiamų pasekmių, būtina atsižvelgti į Ataskaitoje pateiktų gyventojų sveikatos rodiklių tendencijas, visuomenės sveikatos stebėsenos duomenis naudoti valdymo sprendimų įvertinimui ir pagrindimui.

Neigiamų pasekmių nenumatoma.

PRIDEDAMA.

1. Lietuvos Respublikos vietos savivaldos įstatymas, 1 lapas.
2. Lietuvos Respublikos visuomenės sveikatos stebėsenos (monitoringo) įstatymas, 1 lapas.
3. Lietuvos Respublikos Sveikatos apsaugos ministro 2014 m. gruodžio 19 d. įsakymas Nr. V-1387 „Dėl Lietuvos Respublikos Sveikatos apsaugos ministro 2003 m. rugpjūčio 11 d. įsakymo Nr. V-488 „Dėl bendrųjų savivaldybių visuomenės sveikatos stebėsenos nuostatų patvirtinimo“ pakeitimo“, 4 lapai.

Prašome pritarti teikiamam sprendimo projektui.

Sveikatos apsaugos skyriaus vedėja Janina Asadauskienė

**LIETUVOS RESPUBLIKOS**

**VIETOS SAVIVALDOS ĮSTATYMAS**

**16 straipsnis. Savivaldybės tarybos kompetencija**

4. Jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

**LIETUVOS RESPUBLIKOS**

**VISUOMENĖS SVEIKATOS STEBĖSENOS (MONITORINGO)**

**Į S T A T Y M A S**

2002 m. liepos 3 d. Nr. IX-1023

Vilnius

**10 straipsnis. Savivaldybių visuomenės sveikatos stebėsena**

1. Savivaldybių visuomenės sveikatos stebėsena vykdoma joms priskirtose teritorijose siekiant gauti išsamią informaciją apie savivaldybių teritorijų visuomenės sveikatos būklę ir remiantis objektyvia informacija planuoti bei įgyvendinti vietines visuomenės sveikatos prevencijos priemones.

2. Savivaldybių institucijos organizuoja savivaldybių visuomenės sveikatos stebėseną Sveikatos apsaugos ministerijos nustatyta tvarka ir atlieka šias funkcijas:

1) kaupia savivaldybės bendruomenės sveikatos būklės ir jos kitimo duomenis, vertina ir analizuoja jų pokyčius;

2) stebi ir analizuoja aplinkos veiksnius, darančius įtaką sveikatai;

3) analizuoja socialinius bei ekonominius veiksnius, veikiančius gyventojų sveikatą;

  5) teikia informaciją visuomenei, valstybės ir savivaldybių institucijoms, įstaigoms ir įmonėms;

6) naudoja duomenis valdymo sprendimams įvertinti ir pagrįsti.

**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**DĖL LIETUVOS RESPUBLIKOS SVEIKATOS APSAUGOS MINISTRO 2003 M. RUGPJŪČIO 11 D. ĮSAKYMO NR. V-488 „DĖL BENDRŲJŲ SAVIVALDYBIŲ VISUOMENĖS SVEIKATOS STEBĖSENOS NUOSTATŲ PATVIRTINIMO“ PAKEITIMO**

2014 m. gruodžio 19 d. Nr. V-1387

Vilnius

1. P a k e i č i u Bendruosius savivaldybių visuomenės sveikatos stebėsenos nuostatus, patvirtintus Lietuvos Respublikos sveikatos apsaugos ministro 2003 m. rugpjūčio 11 d. įsakymu Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“:

1.1. pakeičiu 5 punktą ir jį išdėstau taip:

„5. Savivaldybių visuomenės sveikatos stebėsenos rodiklių sąrašas išdėstytas šio įsakymo priede.“;

1.2. pakeičiu 8.2 papunktį ir jį išdėstau taip:

„8.2. kasmet rengia savivaldybės visuomenės sveikatos stebėsenos ataskaitos projektą, kuriame įvertinti savivaldybių visuomenės sveikatos stebėsenos rodikliai ir išanalizuotos 3 prioritetinės savivaldybės visuomenės sveikatos problemos;“;

1.3. papildau nauju 8.3 papunkčiu:

„8.3. nuo 2016 m. pagal bendrą metodiką kas 4 metus savivaldybėje vykdo savivaldybės gyventojų gyvensenos tyrimus, kurių rezultatus įtraukia į savivaldybės visuomenės sveikatos stebėsenos ataskaitą ir teikia Higienos institutui;“;

1.4. buvusius 8.3−8.6 papunkčius atitinkamai laikau 8.4−8.7 papunkčiais;

1.5. papildau 10.3−10.4 papunkčiais:

„10.3. kas 3 metus peržiūri ir pagal poreikį keičia savivaldybių visuomenės sveikatos stebėsenos rodiklių sąrašą;

10.4. iki 2015 m. gruodžio 31 d. parengia standartizuotą klausimyną ir apklausų savivaldybėse vykdymo metodiką.“;

1.6. papildau priedu (pridedama).

2. P r i p a ž į s t u netekusiu galios Lietuvos Respublikos sveikatos apsaugos ministro 2009 m. vasario 6 d. įsakymą Nr. V-62 „Dėl Savivaldybėms skirtų visuomenės sveikatos stebėsenos atlikimo rekomendacijų patvirtinimo“ su visais pakeitimais ir papildymais.

3. N u s t a t a u, kad šis įsakymas įsigalioja 2015 m. sausio 1 d.

Sveikatos apsaugos ministrė                                                                              Rimantė Šalaševičiūtė

Bendrųjų savivaldybių visuomenės sveikatos

stebėsenos nuostatų priedas

**Savivaldybių visuomenės sveikatos stebėsenos rodiklių sąrašas**

| **Eil. Nr.** | **Rodiklis** | **Duomenų šaltinis** |
| --- | --- | --- |
| 1. | Vidutinė tikėtina gyvenimo trukmė | Lietuvos statistikos departamentas |
| 2. | Išvengiamas mirtingumas | Higienos institutas |
| 3. | Mirtingumas  dėl savižudybių  / standartizuotas mirtingumo dėl savižudybių rodiklis (X60-X84) 100 000 gyventojų | Higienos institutas |
| 4. | Mokyklinio amžiaus vaikų, nesimokančių mokyklose, skaičius 1 000 gyventojų | Lietuvos statistikos departamentas, Švietimo informacinių technologijų centras |
| 5. | Socialinės rizikos šeimų skaičius 1 000 gyventojų | Lietuvos statistikos departamentas, Socialinės apsaugos ir darbo ministerijos, Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos |
| 6. | Ilgalaikio nedarbo lygis | Lietuvos darbo birža |
| 7. | Gyventojų skaičiaus pokytis 1 000 gyventojų | Lietuvos statistikos departamentas |
| 8. | Mirtingumas dėl išorinių priežasčių / standartizuotas mirtingumo dėl išorinių priežasčių rodiklis (V01–Y98) 100 000 gyventojų | Higienos institutas |
| 9. | Mokinių, gaunančių nemokamą maitinimą mokyklose, skaičius 1 000 gyventojų | Lietuvos statistikos departamentas, Socialinės apsaugos ir darbo ministerijos duomenys |
| 10. | Socialinės pašalpos gavėjų skaičius 1 000 gyventojų | Lietuvos statistikos departamentas, Socialinės apsaugos ir darbo ministerijos duomenys |
| 11. | Sergamumas tuberkulioze (A15-A19) 10 000 gyventojų | Infekcinių ligų ir tuberkuliozės ligoninė |
| 12. | Asmenų, žuvusių ar sunkiai sužalotų dėl nelaimingų atsitikimų darbe, skaičius 10 000 darbingo amžiaus gyventojų | Valstybinė darbo inspekcija |
| 13. | Susižalojimo dėl nukritimo atvejų skaičius (W00-W19) 65+ m. amžiaus grupėje 10 000 gyventojų | Higienos institutas |
| 14. | Darbingo amžiaus asmenų, pirmą kartą pripažintų neįgaliais, skaičius 10 000 gyventojų | Lietuvos statistikos departamentas, Neįgalumo ir darbingumo nustatymo tarnyba |
| 15. | Sergamumas žarnyno infekcinėmis ligomis (A00-A08) 10 000 gyventojų | Užkrečiamųjų ligų ir AIDS centras |
| 16. | Mirtingumas dėl atsitiktinio paskendimo  / standartizuotas mirtingumo dėl atsitiktinio paskendimo rodiklis (W65-W74) 100 000 gyventojų | Higienos institutas |
| 17. | Mirtingumas dėl nukritimo / standartizuotas mirtingumo dėl nukritimo rodiklis (W00-W19) 100 000 gyventojų | Higienos institutas |
| 18. | Mirtingumas dėl transporto įvykių  / standartizuotas mirtingumo dėl transporto įvykių rodiklis (V00-V99) 100 000 gyventojų | Higienos institutas |
| 19. | Pėsčiųjų mirtingumas dėl transporto įvykių (V00-V09) 100 000 gyventojų | Higienos institutas |
| 20. | Transporto įvykiuose patirtų traumų (V00-V99) skaičius 100 000 gyventojų | Higienos institutas |
| 21. | Į atmosferą iš stacionarių taršos šaltinių išmestų teršalų kiekis, tenkantis 1 kvadratiniam kilometrui | Lietuvos statistikos departamentas, Aplinkos apsaugos agentūra |
| 22. | Viešai tiekiamo geriamojo vandens prieinamumas vartotojams (proc.) | Savivaldybės |
| 23. | Nuotekų tvarkymo paslaugų prieinamumas vartotojams (proc.) | Savivaldybės |
| 24. | Mirtingumas dėl priežasčių, susijusių su narkotikų vartojimu  / standartizuotas mirtingumo dėl priežasčių, susijusių su narkotikų vartojimu, rodiklis 100 000 gyventojų | Higienos institutas |
| 25. | Mirtingumas dėl priežasčių, susijusių su alkoholio vartojimu  / standartizuotas mirtingumo dėl priežasčių, susijusių su alkoholio vartojimu, rodiklis 100 000 gyventojų | Higienos institutas |
| 26. | Nusikalstamos veikos, susijusios su disponavimu narkotinėmis medžiagomis ir jų kontrabanda (nusikaltimai) | Lietuvos statistikos departamentas, Informatikos ir ryšių departamentas prie Vidaus reikalų ministerijos |
| 27. | Gyventojų skaičius, tenkantis vienai licencijai verstis mažmenine prekyba tabako gaminiais | Narkotikų, tabako ir alkoholio kontrolės departamentas |
| 28. | Gyventojų skaičius, tenkantis vienai licencijai verstis mažmenine prekyba alkoholiniais gėrimais | Narkotikų, tabako ir alkoholio kontrolės departamentas |
| 29. | Kūdikių, išimtinai žindytų iki 6 mėn. amžiaus, dalis (proc.) | Higienos institutas |
| 30. | Išvengiamų hospitalizacijų skaičius 1 000 gyventojų | Higienos institutas |
| 31. | Išvengiamų hospitalizacijų dėl diabeto ir jo komplikacijų skaičius 1 000 gyventojų | Higienos institutas |
| 32. | Slaugytojų, tenkančių vienam gydytojui, skaičius | Higienos institutas |
| 33. | Šeimos medicinos paslaugas teikiančių gydytojų skaičius 10 000 gyventojų | Higienos institutas |
| 34. | Apsilankymų pas gydytojus skaičius, tenkantis vienam gyventojui | Higienos institutas |
| 35. | Savivaldybei pavaldžių stacionarines asmens sveikatos priežiūras paslaugas teikiančių asmens sveikatos priežiūros įstaigų pacientų pasitenkinimo lygis | Valstybinė akreditavimo sveikatos priežiūros veiklai tarnyba |
| 36. | Sergamumas vaistams atsparia tuberkulioze 10 000 gyventojų | Infekcinių ligų ir tuberkuliozės ligoninė |
| 37. | Sergamumas ŽIV ir lytiškai plintančiomis ligomis (B20-B24, A50-A64) 10 000 gyventojų | Užkrečiamųjų ligų ir AIDS centras |
| 38. | Kūdikių (vaikų iki 1 m. amžiaus) mirtingumas 1 000 gyvų gimusių kūdikių | Lietuvos statistikos departamentas |
| 39. | 2 metų amžiaus vaikų MMR1 (tymų, epideminio parotito, raudonukės vakcina, 1 dozė) skiepijimo apimtys | Užkrečiamųjų ligų ir AIDS centras |
| 40. | 1 metų amžiaus vaikų DTP3 (difterijos, stabligės, kokliušo vakcina, 3 dozės) skiepijimo apimtys | Užkrečiamųjų ligų ir AIDS centras |
| 41. | Tikslinės populiacijos dalis (proc.), dalyvavusi vaikų krūminių dantų dengimo silantinėmis medžiagomis programoje | Higienos institutas |
| 42. | Vaikų, kuriems nustatytas dantų ėduonis (K02), skaičius 10 000 gyventojų | Higienos institutas |
| 43. | Paauglių (15–17 m.) gimdymų skaičius 100 000 gyventojų | Higienos institutas |
| 44. | Mirtingumas nuo kraujotakos sistemos ligų  / standartizuotas mirtingumo nuo kraujotakos sistemos ligų rodiklis (I00-I99) 100 000 gyventojų | Higienos institutas |
| 45. | Mirtingumas nuo piktybinių navikų  / standartizuotas mirtingumo nuo piktybinių navikų rodiklis (C00-C97) 100 000 gyventojų | Higienos institutas |
| 46. | Mirtingumas nuo cerebrovaskulinių ligų / standartizuotas mirtingumo nuo cerebrovaskulinių ligų rodiklis (I60-I69) 100 000 gyventojų | Higienos institutas |
| 47. | Sergamumas II tipo cukriniu diabetu (E11) 10 000 gyventojų | Higienos institutas |
| 48. | Tikslinės populiacijos dalis (proc.), dalyvavusi atrankinės mamografinės patikros dėl krūties vėžio finansavimo programoje | Higienos institutas |
| 49. | Tikslinės populiacijos dalis (proc.), dalyvavusi gimdos kaklelio piktybinių navikų prevencinių priemonių, apmokamų iš Privalomojo sveikatos draudimo biudžeto lėšų, finansavimo programoje | Higienos institutas |
| 50. | Tikslinės populiacijos dalis (proc.), dalyvavusi storosios žarnos vėžio ankstyvosios diagnostikos finansavimo programoje | Higienos institutas |
| 51. | Tikslinės populiacijos dalis (proc.), dalyvavusi asmenų, priskirtinų širdies ir kraujagyslių ligų didelės rizikos grupei, atrankos ir prevencijos priemonių finansavimo programoje | Higienos institutas |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_